<classify> Mchezo huo wa kujiandaa na fainali za Vijana za Afrika zitakazofanyika Gabon kuanzia Mei 14, utachezwa kwenye Uwanja wa Kaitaba Machi 30 na watarudiana Aprili mosi.Awali, Serengeti Boys ilikuwa icheze na timu za Rwanda na Uganda, lakini imeshindikana kutokana na sababu ambazo hazijawekwa wazi badala yake timu itarejea Dar es Salaam kujiandaa na mchezo wa kirafiki dhidi ya Ghana utakaochezwa Uwanja wa Taifa Aprili 3.Akizungumza na gazeti hili kocha msaidizi wa Serengeti Boys, Oscar Mirambo alisema awali walikuwa wacheze na Rwanda Machi 28 na Uganda Aprili 2, lakini sasa watakuwa na mchezo mmoja na Burundi.Tutacheza na Burundi Machi 30 na tutarudiana Aprili mosi na kurejea Dar es Salaam, ambako Aprili 3 tutacheza na Ghana Uwanja wa Taifa kwa ajili ya kuwaaga Watanzania na kukabidhiwa bendera ya Taifa na Aprili 5 tutasafiri kwenda Morocco kwa ajili ya kambi, alisema Mirambo.Ikiwa Morocco kwenye mji wa Rabat itacheza michezo ya kimataifa ya kirafiki dhidi ya Cameroon na Misri na Mei 6 itakwenda Gabon tayari kwa mashindano kwani wanatakiwa wawe wamewasili Mei 7.Serengeti Boys imepangwa kundi B pamoja na mabingwa watetezi Mali, Niger na Angola ambapo fainali hizo zinajuisha mataifa manane ya Afrika, endapo Serengeti itafuzu nusu fainali itakuwa imekata tiketi ya kucheza fainali za dunia za vijana zitakazofanyika India, Novemba.  <topic>: MICHEZO 